**ประกาศเทศบาลตำบลป่าซาง**

**เรื่อง สอบราคาจ้างเหมาเก็บขนขยะมูลฝอยในเขตพื้นที่ตำบลป่าซาง**

**…………………………………………..**

 ด้วยเทศบาลตำบลป่าซาง มีความประสงค์จะสอบราคาจ้างเหมาเก็บ ขนขยะมูลฝอย ในเขตพื้นที่ตำบลป่าซาง ประกอบด้วย 15 หมู่บ้าน ระยะเวลาในการดำเนินการตั้งแต่เดือนพฤศจิกายน 2558 ถึง เดือนกันยายน 2559 รวมระยะเวลา 11 เดือน ราคากลาง 1,006,500 บาท (หนึ่งล้านหกพันห้าร้อยบาทถ้วน) วงเงินงบประมาณ 1,004,400.-บาท (หนึ่งล้านสี่พันสี่ร้อยบาทถ้วน)

 ผู้มีสิทธิเสนอราคาจะต้องมีคุณสมบัติดังต่อไปนี้

 1.ผู้เข้าเสนอต้องเป็นนิติบุคคล ที่มีอาชีพรับจ้างทำงานที่จะสอบราคาดังกล่าว

 2.ไม่เป็นผู้ที่ถูกแจ้งเวียนชื่อเป็นผู้ทิ้งงานของทางราชการ รัฐวิสาหกิจ หรือหน่วยงานบริหารราชการส่วนท้องถิ่น ในขณะที่ยื่นซองสอบราคา

3.ไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้เสนอราคาได้มีคำสั่งให้สละสิทธิ์ความคุ้มกันเช่นว่านั้น

 4.ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่เทศบาลตำบลป่าซางหรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการสอบราคา ครั้งนี้

 5. มีรถขนขยะเป็นของตนเองหรือมีหลักฐานการเช่ารถขนขยะ

 6. มีสถานที่เก็บหรือทำลายขยะโดยไม่ทำความเดือดร้อนกับประชาชน

 7.ผู้รับจ้างต้องทำการเก็บขยะทุกหมู่บ้านทุกวันโดยต้องเก็บขยะให้สะอาดเรียบร้อยไม่มีตกค้าง

 8.ผู้รับจ้างต้องจัดหารถขนขยะและเก็บขนได้ตามตารางที่เทศบาลตำบลป่าซางกำหนดไว้ให้ทุกวัน การดูสถานที่ดำเนินงาน ให้เป็นหน้าที่ของผู้เข้าเสนอราคาต้องไปตรวจดูด้วยตนเอง

 9. ต้องปฏิบัติตามกฎระเบียบในการจัดเก็บขยะ ของเทศบาลตำบลป่าซาง

 10.ผู้ได้รับการพิจารณาเข้าเป็นคู่สัญญา จะต้องดำเนินการขออนุญาตดำเนินกิจการรับทำการเก็บขน มูลฝอยจากเจ้าพนักงานท้องถิ่น

 11.บุคคลหรือนิติบุคคลที่จะเข้าเป็นคู่สัญญาต้องไม่อยู่ในฐานะเป็นผู้ไม่แสดงบัญชีรายรับรายจ่าย หรือแสดงบัญชีรายรับรายจ่ายไม่ถูกต้องครบถ้วนในสาระสำคัญ

 12.บุคคลหรือนิติบุคคลที่จะเข้าเป็นคู่สัญญากับหน่วยงานของรัฐซึ่งได้ดำเนินการจัดซื้อจัดจ้างด้วยระบบอิเล็กทรอนิกส์ (e-Government Procurement : e-GP) ต้องลงทะเบียนในระบบอิเล็กทรอนิกส์ของกรมบัญชีกลางที่เว็บไซต์ศูนย์ข้อมูลจัดซื้อจัดจ้างภาครัฐ

 13.คู่สัญญาต้องรับจ่ายเงินผ่านบัญชีเงินฝากธนาคารเว้นแต่การรับจ่ายเงินแต่ละครั้งซึ่งมีมูลค่าไม่เกินสามหมื่นบาท คู่สัญญาอาจรับจ่ายเป็นเงินสดก็ได้

-2-

 กำหนดยื่นซองสอบราคา ตั้งแต่วันที่ 12-26 ตุลาคม 2558 ที่กองคลัง เทศบาลตำบลป่าซาง ระหว่างเวลา 08.30 น. - 16.30 น. ในวันและเวลาราชการ และในวันที่ 27 ตุลาคม 2558 ณ ศูนย์รวมข้อมูลข่าวสารการจัดซื้อจัดจ้างระดับอำเภอ อาคารกาญจนาภิเษก ชั้น 2 ที่ว่าการอำเภอแม่จัน ระหว่างเวลา 08.30 น.- 16.30 น.

 ผู้สนใจติดต่อขอซื้อเอกสารสอบราคาชุดละ 500.- บาท ได้ที่ กองคลัง เทศบาลตำบลป่าซาง อำเภอแม่จัน จังหวัดเชียงราย ระหว่างวันที่ 12-26 ตุลาคม 2558 ตั้งแต่เวลา 08.30 น. - 16.30 น. ในวันและเวลาราชการ และกำหนดเปิดซองสอบราคาในวันที่ 28 ตุลาคม 2558 เวลา 09.00 น. เป็นต้นไป หรือสอบถามทางโทรศัพท์หมายเลข 0–5360-2662 ต่อ 13 ในวันและเวลาราชการ

 ประกาศ ณ วันที่ 12 เดือน ตุลาคม พ.ศ.2558

(นายพงษ์พันธ์ ขันคำกาศ)

นายกเทศมนตรีตำบลป่าซาง

 ตารางแสดงวงเงินงบประมาณที่ได้รับจัดสรรและราคากลาง(ราคาอ้างอิง)

ในการจัดซื้อจัดจ้างที่มิใช่งานก่อสร้าง

|  |
| --- |
| 1. โครงการ จ้างเหมาเก็บ ขนขยะมูลฝอย ในเขตพื้นที่ตำบลป่าซาง จำนวน 15 หมู่บ้าน

หน่วยงานเจ้าของโครงการ เทศบาลตำบลป่าซาง1. วงเงินงบประมาณที่ได้รับจัดสรร 1,004,400 บาท
2. วันที่กำหนดราคากลาง (ราคาอ้างอิง) วันที่ 9 ตุลาคม 2558 เป็นเงิน 1,006,500.-บาท
3. แหล่งที่มาของราคากลาง(ราคาอ้างอิง)

 4.1 อ้างอิงราคากลางเดิมของปีงบประมาณ 2557  4.2.อ้างอิงราคาจ้างเหมาเก็บขนฯ ปีงบประมาณ 2558 4.3.อ้างอิงมาตรฐานค่าใช้จ่ายเครื่องจักรกลต่อชั่วโมง 1. รายชื่อเจ้าหน้าที่ผู้กำหนดราคากลาง(ราคาอ้างอิง)

 5.1นายชยธร ทิพย์พิมล ประธานกรรมการ 5.2นางสาวจินตนา วงศ์เขื่อน กรรมการ 5.3นายสุบรรณ์ ฟูวัน กรรมการ 5.4นางเกษศิรินทร์ สิงธิสาร กรรมการ 5.5นางประนอม ปวนคำ กรรมการ |